પોલીસની બીજી ટીમે વિનોદની હત્યામાં પારિવારિક તકરાર અંગે પણ તપાસ કરી લીધી હતી. કારણ વિનોદ બ્રાહ્મણ હતો અને તેણે મુસ્લિમ યુવતી સાથે લગ્ન કર્યા હતા. પોલીસને પરિવારની તપાસમાં જાણવા મળ્યું કે, શબાના અગાઉ સ્ટેજ શો કરતી હતી, ત્યાં વિનોદ સાથે આંખ મળી ગઈ હતી. બન્નેએ લગ્ન કર્યા ત્યારે તેમના પરિવારને આ સંબંધ મંજૂર ન હતો. પરંતુ તે વાતને દસકો વિતી ગયો હતો અને હવે પરિવાર પણ ધર્મની ભેદરેખા ભુલી ચુક્યો હતો. ક્યારેય કોઈએ વિનોદ અને શબાના વચ્ચે ખટરાગ પણ જોયો ન હતો.